
Parlamentul  României

Camera  Deputaţilor

Comisia pentru industrii si servicii
Bucureşti, 24.02.2015  
                           Nr.4c-3/38/2015

AVIZ

asupra proiectului de Lege privind accesul la resursa de lemn
pentru firmele mici şi mijlocii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru agricultură, silvicultură, industrie alimentară şi servicii specifice şi Comisiei pentru mediu şi echilibru ecologic, cu proiectul de Lege privind accesul la resursa de lemn pentru firmele mici şi mijlocii, transmis cu adresa nr.P.L.x52 din 16 februarie 2015, înregistrată sub nr.4c-3/38 din 17 februarie 2015.

Propunerea legislativă are ca obiect de reglementare facilitarea accesului la resursa de lemn al intreprinderilor mici şi mijlocii, având un volum anual atestat de 5000 m3 masă lemnoasă, în vederea sprijinirii activităţii acestora.

Consiliul Legislativ a avizat favorabil propunerea legislativă cu avizul nr.721/23.06.2014, cu observaţii şi propuneri care nu au fost însuşite de iniţiatori.                                      


Prin avizul nr.2103/22.10.2014, Guvernul nu susţine propunerea legislativă, deoarece nu este în concordanţă cu Legea nr.48/2008 – Codul silvic, inclusiv cu modificările aduse acesteia şi aflate în dezbaterea Parlamentului, poate constitui o discriminare, sancţionată de Legea concurenţei nr.21/1996 republicată, şi nu propune o schemă de ajutor de stat ce ar putea fi implementată conform OUG nr.117/2006.

Propunerea legislativă a fost adoptată de Senat în şedinţa din 12.02.2015.                                               

Membrii comisiei au dezbătut proiectul de lege în şedinţa din 24.02.2015. 

În urma dezbaterilor, membrii comisiei au hotărât în unanimitate, să avizeze negativ proiectul de Lege privind accesul la resursa de lemn pentru firmele mici şi mijlocii.
Prin obiectul şi conţinutul său, proiectul de lege face parte din categoria legilor ordinare.

Potrivit art.75 alin. (1) din Constituţia României, republicată, Camera Deputaţilor este Cameră decizională.


PREŞEDINTE,

                                                      Iulian Iancu
Consilier parlamentar,

Dr.Fiz.Maria Cristina Bălănescu

